འུ་ཅག་དཔེ་དེབ་ཀྱི་མདུན་ངོས་རྒྱབ་ཤ་ཐོག་ཏུ་དཔེ་ཆའི་ཁ་བྱང་དེ་ནི་ཧ་ཅང་རིང་དྲགས་ཏེ་ཡིག་ཕྲེང་གསུམ་བཞི་ཙམ་ཡོད་ལ་རིང་དྲགས་པ་དེས་མཛེས་ཆ་རྦད་དུ་ཤོར་གཅུག་འདུགད་དུང་ཡིག་མགོ་དེའང་ཨུ་ཚུགས་ཀྱིས་བྲིས་ནས་ཆེས་མི་འཛའ་བ་ཁ་སྣོན་ཞིག་བྱེད་འདུག་པས་སླད་ནས་ཡིག་མགོ་འབྲི་མི་དགོས་ཐོགཁ་བྱང་ཕྲེང་མང་པོ་དེའང་བཅད་བཏུབ་ཀྱིས་སྐབས་དང་པོའི་སྤྱི་དོན།ལྟ་བུ་དང་མཛད་པ་པོ།རྗེ་བཙུན་ཆོས་ཀྱི་རྒྱལ་མཚན།སེར་བྱེས་མཁས་སྙན་གྲྭ་ཚང་གིས་པར་སྐྲུན་བྱས།འདི་ཙམ་ལས་མི་དགོས་ལ།གདོང་འཛར་ཐོག་ཏུ་སྐབས་དང་པོའི་སྤྱི་དོན།སྟོད་ཆ།གསུམ་འབུམ།ཀལྟ་བུ་ལས་ཉག་ཉོག་མང་པོ་ཞིག་བཞག་ན་མཛེས་ཆ་ཡོངས་སུ་ཤོར་འགྲོ།རྒྱལ་སྤྱིའི་དཔེ་དེབ་དག་གི་མདུན་ངོས་ཀྱི་རྒྱབ་ཤ་ཇུས་འགོད་ཙམ་མ་ཟད་ཁ་བྱང་ཆེས་ཐུང་ཐུང་ཞིག་འཇོག་ཐབས་བྱེད་པ་ནི་མཛེས་ཆ་དང་ལྷག་པར་དུ་བློར་ཆུད་བདེ་ཐབས་ཤིག་ཀྱང་ཡིན་འདུགད་དུང་དུས་གང་ཞིག་དང་རྒྱུ་རྐྱེན་ཅི་འདྲ་ཞིག་གི་འོག་ནས་དར་བ་མ་ཤེས་པའི་དཔེ་དེབ་མདུན་ངོས་ན་ལས་རྟགས་རི་མོ་གང་ལས་ཀྱང་ཆེ་བ་ཞིག་བཞག་སྟེ་གཙང་ཞིང་ཁོད་འཇམ་པའི་དཔེ་དེབ་ཀྱི་རྣམ་པ་ཞིག་མཐོང་དུ་མེད་པས་ན་འདི་ཉིད་ཅིས་ཀྱང་མེད་པར་བྱེད་ན་ཡག